શોલે પ્રથમ દિવસથી હિટ નહોતી, રિપોર્ટ ખરાબ હતા, એટલે પ્રથમ દિવસના અંતે રમેશ સિપ્પી, જી પી સિપ્પી, સલીમ જાવેદ વગેરે અમિતાભના ઘરે પહોંચ્યા, તેમનું માનવું હતું કે અંતમાં અમિતાભના મૃત્યુને દર્શકો પચાવી શક્યા નથી, એટલે આખા ફિલ્મના યુનિટને પ્લેન દ્વારા બેંગલોર લઈ જઈ એ દ્રશ્યનું ફરીથી શૂટિંગ કરવાની વાત ચર્ચાઈ રહી હતી. એ તકલીફ હતી પેઈડ ઑડિયન્સને લીધે, એવા દર્શકો જેમને ફિલ્મના સારા દ્રશ્યો પર બૂમો પાડવા અને બગાડવા મોકલાયા હોય. પણ શનિ અને રવિ પછી સારા રિપોર્ટ આવતા રહ્યા અને નવુ અઠવાડીયાથી તે સતત સુધરતા રહ્યા. અને પછી તો અસાધારણ… ‘મુકદ્દરકા સિકંદર’, ‘લાવારિસ’, ‘નમકહલાલ’ અને ‘શરાબી’ એ બધી ફિલ્મોની વાર્તા એકબીજાથી ભિન્ન હતી, તેમાં લેશમાત્ર સમાનતા નહોતી, શરાબીનું આલ્કોહોલિકનું ચરિત્ર ભજવવા અમિતજીએ કદી શરાબને હાથ લગાડ્યો નથી, કારણકે એ સમયે શરાબને છોડી ચૂક્યા હતા, પણ તેમના અભિનયમાં એ પાત્ર ખૂબ સુંદર રીતે ઝળકે છે.